ΓΡΑΠΤΗ ΕΡΩΤΗΣΗ E-0484/02

υποβολή: Nelly Maes (Verts/ALE) προς την Επιτροπή

(22 Φεβρουαρίου 2002)

Θέμα: Πολιτική δίκη στην Ελλάδα εναντίον του δημοσιογράφου Dede Abdulhalim

Στην Ελλάδα, ασκήθηκε προσφάτως δίωξη κατά δημοκρατών δημοσιογράφων. Παράδειγμα τούτου αποτελεί η δίωξη και καταδίκη του Dede Abdulhalim, κατοίκου Κομοτηνής (στην ελληνική Θράκη), δημοσιογράφου ειδικού σε θέματα εθνικών μειονοτήτων και ιδιοκτήτη της εφημερίδας Trakianin Sesi, καθώς και του τοπικού ραδιοφωνικού σταθμού ISIK FM.

Συγκεκριμένα, στις 14 Ιανουαρίου 2000, κατά τη διάρκεια μουσικής εκπομπής του τοπικού ραδιοφωνικού σταθμού ISIK FM κάποιος ακροατής εξέφρασε μια μουσική επιθυμία, με το όνομα BOSKURT (Γκρίζος λύκος). Την επομένη ημέραποβλήθηκε μήνυση κατά του δημοσιογράφου λόγω της μουσικής αυτής επιθυμίας, με την κατηγορία ότι η επιθυμία αυτή παρέπεμπε στην ακροδεξιά τουρκική οργάνωση οι γκρίζοι λύκοι, γεγονός που θεωρήθηκε ως εγκληματική πράξηκαι εθνική προδοσία κατά της Ελλάδος. Από την ηχητική εγγραφή της εν λόγω εκπομπής απορρέει ότι μεταδόθηκε μόνο το όνομα του ακροατή, ήτοι του κ. Boskurt (γκρίζος λύκος) χωρίς καμία άλλη πληροφορία.

Στις 25 Φεβρουαρίου 2000, ο κ. Καραΐσκοςπέβαλε προσφυγή στο Δικαστήριο της Κομοτηνής κατά του κ. Debe Abdulhalim για δυσφήμιση. Ηπόθεση εκδικάσθηκε στις 6 Σεπτεμβρίου 2001 και το Δικαστήριο αποφάσισε (απόφασηπ'αριθμόν 1071) να καταδικάσει τον κ. Debe Abdulhalim ερήμην σε τετράμηνο φυλάκιση. Η αίτηση προσφυγής θα εξετασθεί στις 12 Φεβρουαρίου 2002 στο Εφετείο Κομοτηνής.

Έχει ενημερωθεί η Επιτροπή σχετικά με την ως άνω δίκη·

Κρίνει η Επιτροπή ότι η δίκη αυτή συμβιβάζεται με το δικαίωμα σε ελευθερία της έκφρασης και ελευθερία του τύπου·

Είναι διατεθειμένη η Επιτροπή ναποβάλει τις σχετικές ερωτήσεις στο ενεχόμενο κράτος μέλος·

Απάντηση του κ. Vitorino εξ ονόματος της Επιτροπής

(3 Απριλίου 2002)

Κατά τη γνώμη της Επιτροπής, η ελευθερία έκφρασης και πληροφόρησης αποτελούν μέρος των αρχών που είναι κοινές στα κράτη μέλη και οι οποίες αναφέρονται στο άρθρο 6 παράγραφος 1 της Συνθήκης για την Ευρωπαϊκή Ένωση (ΣΕΕ). Οι αρχές αυτές επιβεβαιώθηκαν επίσημα από το Χάρτη Θεμελιωδών Δικαιωμάτων της Ευρωπαϊκής Ένωσης. Το άρθρο 11 προβλέπει ότι:

1. Κάθε πρόσωπο έχει δικαίωμα στην ελευθερία έκφρασης. Το δικαίωμα αυτό περιλαμβάνει την ελευθερία γνώμης και την ελευθερία λήψης ή μετάδοσης πληροφοριών ή ιδεών, χωρίς την ανάμειξη δημοσίων αρχών και αδιακρίτως συνόρων.

2. Η ελευθερία των μέσων μαζικής ενημέρωσης και η πολυφωνία τους είναι σεβαστές.

Όπως διευκρινίζεται στις επεξηγήσεις σχετικά με το κείμενο του Χάρτη, η διάταξη αυτή βασίζεται στο άρθρο 10 της ευρωπαϊκής σύμβασης για την προάσπιση των δικαιωμάτων του ανθρώπου και των θεμελιωδών ελευθεριών.

Όσον αφορά τα κράτη μέλη, ο σεβασμός της εν λόγω αρχής εξασφαλίζεται από τη διαδικασία επί παραβάσει που προβλέπεται στο άρθρο 226 της Συνθήκης ΕΚ και από την πολιτική διαδικασία που προβλέπεται στο άρθρο 7 ΣΕΕ. Σύμφωνα με την πρώτη, η Επιτροπή μπορεί να προσφύγει στο Δικαστήριο εφόσον η επίμαχη πράξη εμπίπτει στο πεδίο εφαρμογής του κοινοτικού δικαίου. Σύμφωνα με τη δεύτερη διαδικασία, η Επιτροπή ή το ένα τρίτο των κρατών μελών μπορούν να προσφύγουν στο Συμβούλιο, συνερχόμενοπό τη σύνθεση αρχηγών κρατών ή κυβερνήσεων, σε περίπτωση σοβαρής και διαρκούς παραβίασης αρχών που μνημονεύονται στο άρθρο 6.

Στη συγκεκριμένη περίπτωση στην οποία αναφέρεται το αξιότιμο μέλος και σύμφωνα με τις πληροφορίες που διαθέτει η Επιτροπή, δεν είναι δυνατόν να αποδειχθεί ότιφίσταται κακή εφαρμογή του κοινοτικού δικαίου ή σοβαρή και διαρκής παραβίαση κατά την έννοια του άρθρου 7 ΣΕΕ ώστε να δικαιολογείται κίνηση της προβλεπόμενης από το εν λόγω άρθρο πολιτικής διαδικασίας.

Κατά συνέπεια, στο παρόν στάδιο, η Επιτροπή δεν προτίθεται να θέσει συμπληρωματικές ερωτήσεις στις ελληνικές αρχές.

Τέλος και γενικότερα, είναι σκόπιμο ναπενθυμίσουμε ότι κάθε πρόσωπο που θεωρεί ότι παραβιάστηκαν τα θεμελιώδη δικαιώματά του έχει τη δυνατότητα να ασκήσει ένδικα μέσα ενώπιον των εθνικών δικαστηρίων και, μετά την εξάντληση αυτών, να προσφύγει στο Ευρωπαϊκό Δικαστήριο Δικαιωμάτων του Ανθρώπου σε περίπτωση παραβίασης της ευρωπαϊκής σύμβασης για την προάσπιση των δικαιωμάτων του ανθρώπου και των θεμελιωδών ελευθεριών.